Hrund Gunnsteinsdóttir skrifar 13. janúar 2020 08:30 „ Úrgangur og mengun eru ekki slys , heldur afleiðingar ákvarðana okkar . Um 80% af ákvörðunum sem hafa áhrif á umhverfið eru teknar á hugmyndastigi hönnunar , “ segir Ellen MacArthur , en stofnun í hennar nafni er leiðandi hugveita á sviði hringrásarhagkerfisins . „ Ef við lítum á sóun sem hönnunargalla , getum við gengið úr skugga um að úrgangur og mengun verða ekki til yfir höfuð . “ „ Stærsta viðskiptatækifærið “ Hringrásarhagkerfi er byggt á þeirri grundvallarreglu að hanna burt úrgang og mengun , endurnýta vörur og efni og endurnýja eða endurbyggja náttúruna í leiðinni . William McDonough , leiðandi sjálfbærni arkitekt við Stanford háskóla og höfundur Cradle to Cradle , segir hringrásarhagkerfið fela í sér „ stærsta viðskiptatækifærið sem okkar tegund hefur séð ” . Frans Van Houten , forstjóri Philips , tekur í sama streng en Philips hefur hlotið alþjóðlegar viðurkenningar fyrir breyting á viðskiptamódelum sínum yfir í hringrásarhagkerfi . “ Hjá Philips er markmið okkar að taka aftur á móti öllum vörum sem við höfum selt til heilbrigðisgeirans . Með því að skipta við sama hóp viðskiptavina aftur og aftur , sem í raun eru að kaupa vörur okkar sem þjónustu , getum við skapað mjög arðsaman og endurtekinn tekjustraum . ” Atvinnusköpun á forsendum hringrásar Um allan heim drekkum við næstum því 2 milljarða kaffibolla á hverjum degi . Stærstur hluti kaffikorgsins fer ofan í vaskinn eða í landfyllingar . Rens framleiðir strigaskó úr kaffikorgi og endurunnu plasti . Hvert par vegur um 460 grömm ; 300 grömm eru úr kaffi . Endurunna plastið í hverju pari jafnast á við sex plastflöskur . Lehigh Technologies er fyrirtæki sem breytir notuðum dekkjum og gúmmíi sem annars yrði hent , í gúmmípúður , sem er notað til að búa til ný dekk , malbik og byggingarefni . HYLA Mobile starfa í samstarfi við mörg af leiðandi framleiðslu - og þjónustufyrirtækjum heims við að gefa notuðum snjallsímum og - tækjum annað líf . Áætlað er að fyrirtækið hafi endurnotað meira en 50 milljarða tækja , greitt 4 milljarða dollara til eigenda þeirra og komið í veg fyrir að 6500 tonn fari í landfyllingar . Viðmiðaskipti Mike Barry , fyrrverandi forstjóri sjálfbærni hjá Marks & Spencer í Bretlandi er þekktur fyrir að vera höfundur ‘ Áætlunar A ’ , sem hafði það markmið að gera M & S sjálfbærasta smásölufyrirtækið í Bretlandi . Mike segir neysluhegðun okkar komna í þrot . „ Ef fram heldur sem horfir , þarf jörðin að framleiða 50% meiri orku , 50% meiri mat , 30% meira vatn næstu áratugina . Þetta mun aldrei takast , nema við breytum neysluhegðun okkar . “ Skrifstofur standa auðar 60% af tímanum , bílar standa óhreyfðir 92 - 98% af tímanum og þriðjungi matar er sóað . Fimmtíuogsjö prósent alls fatnaðar endar sem landfylling , 35% af öllu efni sem kemur til í virðiskeðjunni endar sem úrgangur áður en flíkin eða vefnaðarvaran fer í hendur kaupenda . Íslensk hringrás í beinni Að umbreyta kerfum og viðskiptamódelum krefst víðtækrar samvinnu atvinnulífs , skóla , yfirvalda , sveitafélaga og eintaklinga . Á Janúarráðstefnu Festu 30. janúar næstkomandi , munu fimm ólík , en leiðandi fyrirtæki segja frá vegferð sinni innanlands og erlendis í átt að hringrásarhagkerfinu . Sögur þeirra innihalda áskoranir samfara tækifærum og varpa ljósi á hlutverk ólíkra aðila . Að lokum ætla þau að setja sér metnaðarfull markmið fyrir næstu 12 mánuðina og kynna árangurinn að þeim tíma loknum í samstarfi við Festu .